CELEX: 32008R0506
Language: ro
Date: 2008-06-06 00:00:00
Title: Regulamentul (CE) nr. 506/2008 al Comisiei din 6 iunie 2008 de modificare a anexei IV la Regulamentul (CE) nr. 708/2007 al Consiliului privind utilizarea în acvacultură a speciilor exotice și a speciilor absente la nivel local

7.6.2008   
            
            
               RO
            
            
               Jurnalul Oficial al Uniunii Europene
            
            
               L 149/36
            
         
      REGULAMENTUL (CE) NR. 506/2008 AL COMISIEI
   
   din 6 iunie 2008
   de modificare a anexei IV la Regulamentul (CE) nr. 708/2007 al Consiliului privind utilizarea în acvacultură a speciilor exotice și a speciilor absente la nivel local
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 708/2007 al Consiliului din 11 iunie 2007 privind utilizarea în acvacultură (1) a speciilor exotice și a speciilor absente la nivel local, în special articolul 24 alineatele (1) , (5) și (6),
   întrucât:
   
               (1)
            
            
               Regulamentul (CE) nr. 708/2007 stabilește un cadru de reglementare a practicilor în sectorul acvaculturii în privința speciilor exotice și a speciilor absente la nivel local în vederea evaluării și a reducerii la minimum a impactului posibil al acestor specii și al oricăror alte specii conexe care nu sunt vizate asupra habitatelor acvatice.
            
         
               (2)
            
            
               Anexa IV la Regulamentul (CE) nr. 708/2007 prevede lista speciilor cărora nu li se aplică anumite dispoziții din regulamentul menționat. Statele membre pot cere Comisiei să adauge specii în anexa menționată.
            
         
               (3)
            
            
               Înainte de intrarea în vigoare a regulamentului menționat anterior, anumite state membre au cerut adăugarea unor specii în anexa IV. Franța a propus, în privința regiunilor sale ultraperiferice, adăugarea unor specii care să fie incluse într-o parte separată a anexei menționate.
            
         
               (4)
            
            
               Comisia a convocat un grup de experți la 7 noiembrie 2007 și 30-31 ianuarie 2008 pentru a evalua eligibilitatea speciilor care urmau să fie incluse în anexa IV la regulamentul menționat anterior. Prin urmare, s-a stabilit o nouă listă de specii în acest scop.
            
         
               (5)
            
            
               Prin urmare, anexa IV la Regulamentul (CE) nr. 708/2007 ar trebui modificată în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   Anexa IV la Regulamentul (CE) nr. 708/2007 se înlocuiește cu textul din anexa la prezentul regulament.
   Articolul 2
   Intrarea în vigoare
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 iunie 2008.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 168, 28.6.2007, p. 1.
   
      ANEXĂ
      
         
            „ANEXA IV
            Lista speciilor prevăzute la articolul 2 alineatul (5)
            PARTEA A:   Generalități
            
                         
                     
                     
                        
                           Acipenser baeri
                            (1), Sturion siberian
                     
                  
                         
                     
                     
                        
                           A. gueldenstaeti
                            (1), Nisetru
                     
                  
                         
                     
                     
                        
                           A. nudiventris
                            (1), Viză
                     
                  
                         
                     
                     
                        
                           A. ruthenus
                            (1), Cegă
                     
                  
                         
                     
                     
                        
                           A. stellatus
                            (1), Păstrugă
                     
                  
                         
                     
                     
                        
                           A. sturio
                            (1), Șip
                     
                  
                         
                     
                     
                        
                           Aristichthys nobilis, Novac sau crap argintiu nobil
                     
                  
                         
                     
                     
                        
                           Carassius auratus, Caras
                     
                  
                         
                     
                     
                        
                           Clarias gariepinus, Somn african
                     
                  
                         
                     
                     
                        
                           Coregonus peled
                        
                     
                  
                         
                     
                     
                        
                           Crassostrea gygas, Stridia japoneză sau de Pacific
                     
                  
                         
                     
                     
                        
                           Ctenopharyngodon idella, Cosaș sau crap alb chinezesc
                     
                  
                         
                     
                     
                        
                           Cyprinus carpio, Crap
                     
                  
                         
                     
                     
                        
                           Huso huso
                            (1), Morun
                     
                  
                         
                     
                     
                        
                           Hypophthalmitchthys molitrix, Sânger sau crap argintiu
                     
                  
                         
                     
                     
                        
                           Ictalurus punctatus, Pește-pisică de canal
                     
                  
                         
                     
                     
                        
                           Micropterus salmoides, Biban cu gura mare
                     
                  
                         
                     
                     
                        
                           Oncorhynchus mykiss, Păstrăv-curcubeu
                     
                  
                         
                     
                     
                        
                           Ruditapes philippinarum, Scoica de Manila
                     
                  
                         
                     
                     
                        
                           Salvelinus alpinus, Păstrăv arctic
                     
                  
                         
                     
                     
                        
                           Salvelinus fontinalis, Fântânel
                     
                  
                         
                     
                     
                        
                           Salvelinus namaycush, Păstrăv de lac din America de Nord
                     
                  
                         
                     
                     
                        
                           Sander lucioperca, Șalău
                     
                  
                         
                     
                     
                        
                           Silurus glanis, Somn.
                     
                  Partea B:   Departamentele franceze de peste mări:
            
                         
                     
                     
                        
                           Macrobrachium rosenbergii, Caridă uriașă de râu
                     
                  
                         
                     
                     
                        
                           Oreochromis mossambicus, Tilapia
                     
                  
                         
                     
                     
                        
                           O. niloticus, Tilapia de Nil
                     
                  
                         
                     
                     
                        
                           Sciaenops ocellatus.
                     
                  
      
      
         (1)  Hibrizi din specia sturioni.”